Author: Farkas Istvánné

MANK Nonprofit Kft.		2016.évi Közhasznúsági melléklet

Adószám: | 23599714-2-13
Cégbíróság: | Budapest Környéki Törvényszék Cégbírósága
Cégjegyzék szám: | 13-09-151770

MANK Magyar Alkotóművészeti Közhasznú Nonprofit Korlátolt Felelősségű Társaság
2000 Szentendre, Bogdányi utca 51.

Közhasznúsági melléklet
2016.

Fordulónap: | 2016. december 31.
Beszámolási időszak: | 2016. január 01. - 2016. december 31.

Szentendre, 2017. május 14.

A gazdálkodó képviselője
P.h.

1. A szervezet  azonosító adatai:

név:   MANK Magyar Alkotóművészeti Közhasznú Nonprofit Korlátolt Felelősségű Társaság
székhely:                                   2000 Szentendre, Bogdányi u. 51.
cégjegyzékszám:                       13-09-151770
képviselő neve:                         Dr Hóvári János

2. Tárgyévben végzett alapcél szerinti tevékenységek bemutatása

A MANK Magyar Alkotóművészeti Közhasznú Nonprofit Korlátolt Felelősségű Társaság (továbbiakban Társaság) 2016.01.01 - 2016.12.31 közötti időszak közhasznúsági mellékletét, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény előírásai szerint készítette el.

A MANK Magyar Alkotóművészeti Közhasznú Nonprofit Korlátolt Felelősségű Társaság alapítója a Magyar Állam, képviseli az Emberi Erőforrások minisztere. 

A társaság célja, tevékenységi körei
A 2011-ben létrehozott, 100%-os állami tulajdonban lévő Társaság az egyetlen olyan nonprofit gazdasági társaság az országban, amelynek deklaráltan az a feladata, hogy az alkotóművészetet és az alkotóművészeket szolgálja. A Társaság felett a tulajdonosi jogokat, így a felügyeletet is az Emberi Erőforrások Minisztériuma gyakorolja.

A Társaság a Kormány döntése értelmében a Magyar Alkotóművészeti Közalapítvány feladatait vette át 2012. évben. A Társaság nem általános jogutódja a Közalapítványnak, de vagyonát és vagyonértékű jogait tulajdonba kapta, és ezekkel gazdálkodik. A Társaság a Magyar Állam művészeteket támogató, mecénás szerepét szervezi, azaz lehetőséget, támogatást ad, és teremt az alkotómunkához. 

A Társaság célja, hogy tevékenységével, támogatásával hozzájáruljon színvonalas alkotások létrehozásához a kortárs magyar művészet - így különösen a képzőművészet, az iparművészet, a fotóművészet, az irodalom és a zenei alkotóművészet - területén, ideértve az egyes művészeti ágakhoz kapcsolódó elméleti és kritikai alkotótevékenységet is, továbbá segítse a magyar művészeti alkotások belföldi és nemzetközi megismertetését, terjesztését és értékesítését az alapító vagyon működtetésével. A Társaság célja továbbá a magyar művészeti élet számára egyéb szolgáltatások nyújtása.

A Társaság 2012. december 1-től vette át a volt Képző- és Iparművészeti Lektorátus szakmai feladatait. Az egykor önálló Lektorátus 2007. január 1-től tartozott a Magyar Művelődési Intézet (jelenleg Nemzeti Művelődési Intézet) szervezetéhez. A Társaság a szakmai feladatokat az új SZMSZ-e szerint a Szolgáltatási Igazgatóság keretein belül oldotta meg, és a hatékony működés érdekében a Várban található bérelt irodából, új irodai részleget kialakítva, a szentendrei központjába költöztette. Így a Társaság eddigi feladatai mellett:
Fiatal művészeket támogató ösztöndíjakat bonyolít le, továbbá alkotóművészetet támogató szakmai, szaktanácsadói tevékenységet is végez, így többek között köztéri szobrokról, érmékről, és egyéb műalkotásokról ad ki szakvéleményeket.  A Társaság ellátja az Emberi Erőforrások Minisztériuma kulturális háttérintézményi feladatainak egy részét, azzal, hogy az EMMI kitüntetési rendeletében meghatározott kulturális középdíjak plakettjeit, okleveleit kivitelezteti. Továbbá a Társaság minisztérium által megítélt - nem a középdíjakhoz tartozó - kulturális célú pénzjutalmak kifizetését is kezeli.
A Társaság Alkotóházakat tart fenn Szigligeten, Zsennyén, Kecskeméten és Hódmezővásárhelyen, Mártélyon és Galyatetőn, továbbá két művésztelepet üzemeltet Hódmezővásárhelyen és Szentendrén. A Társaság kiállítási lehetőségeket igyekszik teremteni a magyar alkotóművészet számára kiállítóhelyén (Szentendre, MANK Galéria). A Társaság gondozásában jelenik meg a kultura.hu online kulturális magazin.
2015. évben a Társaság feladatul kapta a Kaszás Attila Díj teljes lebonyolítását. 
2015. december 01-től a Társaság újabb feladattal bővül, hozzá került a Cseh Tamás Archívum, melynek célja, hogy megőrizze Cseh Tamás életművét, feldolgozza a kort, amelyben Cseh Tamás élt és alkotott, az Archívumba bekerülő dalok, hangfelvételek, képfelvételek, fotók, kéziratok, írások, tárgyak, stb. gyűjtésével, fejlesztésével, őrzésével, rendszerezésével, kutathatóvá tételével, a nyilvánosság számára hozzáférhetővé tételével.

A Társaság szigorú állami felügyelet mellett, az alapító okiratában meghatározottak, és a közhasznú jogállása szerint, "csak" szolgáltató feladatokat lát el. Alkotóművészeti szolgáltatásainál a Társaság sosem hoz szakmai, vagy kultúrpolitikai döntéseket, továbbá nem lát el közgyűjteményi, közművelődési, vagy művészeti funkciókat, feladatokat. 
A Társaság mindig szolgáltató, technikai és pénzügyi lebonyolító, ingatlan- és vagyonkezelő funkciókat lát el.

Az Emberi Erőforrások Minisztériuma a Magyar Állam képviselője a IX/2015. sz. Alapítói határozatával elfogadta a Társaság 2016. évi üzleti tervét 778.000.000, - azaz hétszázhetvennyolc-millió forintos működési támogatás alapulvételével.

   A Társaság által nyújtott szolgáltatások, menedzselt programok:
   1. Alkotóházakban kedvezményes üdülés/alkotás biztosítása 
   2.   Alkotóművészeti rendezvényhelyszínek biztosítása
   3.   Kulturális háttérintézményi feladatok ellátása
   4.   Alkotóművészeti szakvélemények kiadása
   5.   Művészeti ösztöndíjak
   6.   Műteremlakások, bérlőkijelölés 
   7.   Művésztelepeken egyéni és csoportos műtermek kedvezményes bérbeadása
   8.   Kiállítótér biztosítása
   9.   Minisztériumi díjkifizetések
   10.   Képzőművészeti alkotásokhoz (köztéri szobrok) támogatások nyújtása
   11.   Közös energia-beszerzés (gesztorálás)
   12.   FROKK Fővárosi Roma Oktatási és Kulturális Központ projekt menedzselése
   13.   Kaszás Attila díj
   14.   Cseh Tamás Archívum

Új feladatként került a Társasághoz a Fővárosi Roma és Kulturális Központ létrehozása és működtetésének beindítása, a Kaszás Attila díj lebonyolítása és 2015. december 01-től a Cseh Tamás Archívum működtetése.

A Társaság az év folyamán racionalizálta az alaptevékenység hatékony ellátásához szükséges munkafolyamatokat, és beindította az új feladatok és új fejlesztések során elvégzendő teendőket.
A Társaság által létrehozott Magyar Mecénás Programhoz (MMP) - 2015. évhez képest - 2016. év végéig további művészek és alkotóművészeti társadalmi szervezetek csatlakoztak.

Az Emberi Erőforrások Minisztériuma irányítása alatt álló egyes kulturális intézmények közös közbeszerzéséről szóló 6/2013. (II. 28.) EMMI miniszteri utasítás alapján a Társaság továbbra is ellátta a 33 állami országos kulturális intézmény közös energia-beszerzési feladatát, tovább folytatja a gáz- és villamos energia közbeszerzést.

A Társaság a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, valamint a műteremlakások bérletére vonatkozó egyes szabályokról szóló 15/1995 (XII.29) MKM rendelet alapján az önkormányzati tulajdonú műteremlakások bérlőkijelölési jogával rendelkezik, így ellátja a műteremlakások bérlőkijelölését is, az Alkotóművészeti Műteremlakás Bizottság közreműködésével. A 2016. évben közel 10 lakás bérlőkijelölése történt meg. 

Folytatva a Társaság életében már-már hagyományos sort, a műemléki védelem alatt álló Szigligeti és a Zsennyei Alkotóházak korszerűsítése, felújítása után 2016-ban két újabb Alkotóház újult meg és nyitotta meg kapuit: a hódmezővásárhelyi Alkotóház és a Kollektív Műterem.
Minden használatban lévő Alkotóház karbantartási munkálatai elvégzésre kerültek, továbbá a hozzájuk tartozó zöld terület karbantartása is megtörtént.
A Társaság kulturális folyóiratokat ad ki, azaz gondozásában jelenik meg a kultúra.hu 
A Cseh Tamás  Archívum célja, hogy a gyűjtéssel és a dokumentumok feldolgozásával egy fokozatosan épülő, helyben és távolról is elérhető audiovizuális könyvtár legyen, mely Cseh Tamás műveinek kontextusba helyezésével, korának rekonstrukciós műhelyévé válhat. 
A Cseh Tamás Archívum célja, hogy megőrizze Cseh Tamás életművét, feldolgozza a kort, amelyben Cseh Tamás élt és alkotott, az Archívumba bekerülő dalok, hangfelvételek, képfelvételek, fotók, kéziratok, írások, tárgyak, stb. gyűjtésével, fejlesztésével, őrzésével, rendszerezésével, kutathatóvá tételével, a nyilvánosság számára hozzáférhetővé tételével. 
Cseh Tamás életművéhez és korához kapcsolódó magániratok, hangzó és képi anyagok számbavétele, az állományvédelmi és digitalizálási feladatok elvégzése; az audiovizuális dokumentumok, életútinterjúk tudományos feldolgozása.
3. Közhasznú tevékenységek bemutatása

-	Egészségügy, oktatás, kultúra, egyéb szociális szolgáltatás (kivéve: társadalombiztosítás) igazgatása (főtevékenység).
-	Lakó- és nem lakó épület építése
-	Szállodai szolgáltatás
-	Üdülési, egyéb átmeneti szálláshely-szolgáltatás
-	Éttermi, mozgó vendéglátás
-	Világháló-portál szolgáltatás
-	Hírügynökségi tevékenység
-	M.n.s. egyéb információs szolgáltatás
-	Saját tulajdonú, bérelt ingatlan bérbeadása, üzemeltetése
-	Ingatlankezelés
-	Építményüzemeltetés
-	Zöldterület-kezelés
-	Konferencia, kereskedelmi bemutató szervezése
-	Könyvtári, levéltári tevékenység
-	Múzeumi tevékenység
-	Történelmi hely, építmény, egyéb látványosság működtetése
-	Növény-, állatkert, természetvédelmi terület működtetése
-	Szakmai érdekképviselet
A MANK Nonprofit Kft. a magyar állam művészeteket támogató szerepét szervezi, lehetőséget, támogatást ad az alkotómunkához, azaz a magyar alkotóművészet szolgáltatója, részfinanszírozója. A Társaság célja, hogy az általa nyújtott szolgáltatások a magyar művésztársadalom minél szélesebb köréhez eljussanak. A MANK Nonprofit Kft. működési rendszere együttműködésre, és kölcsönösségre épülő, szolgáltatási és támogatási rendszert jelent.
3.1. Egészségügy, oktatás, kultúra, egyéb szociális sz.

Közhasznú tevékenység megnevezése: | Egészségügy, oktatás, kultúra, egyéb szociális sz.
Közhasznú tevékenységhez kapcsolódó közfeladat, jogszabályhely: | Közszolgáltatási szerződés
Közhasznú tevékenység célcsoportja: | magyar művészek összessége
Közhasznú tevékenységből részesülők létszáma: | 4,000
Közhasznú tevékenység főbb eredményei
A Társaság a jövőben is az alkotóművészet és az alkotóművészek szolgálatában áll. Ennek érdekében felelősen és lehetőség szerint a legnagyobb kihasználtsággal üzemelteti ingatlanjait, fejlesztéseket végez és szolgáltatásokat nyújt az alkotóművészek számára. 
Megfelelő források esetén a Társaság ingatlan-felújítási programtervei teljesülhetnek, így 2020-ra kívül - belül gépészettel és kerttel teljesen felújított alkotóházai lehetnek a Társaságnak Szigligeten, Hódmezővásárhelyen, Zsennyén és Héderváron, továbbá teljesen felújított művésztelepei: Szentendrén, Hódmezővásárhelyen, Kecskeméten, Galyatetőn és Mártélyon.
Ingatlanüzemeltetésben szerzett tapasztalatok alapján a társaság a Fővárosi Roma Kulturális és Módszertani Oktatási Központ létrehozását is koordinálja, amiben eddig megszerzett tapasztalatait továbbra is szeretné kamatoztatni.
A Társaság szakmai tevékenységének elvárt eredménye, hogy minél több magas színvonalú művészeti alkotás létrejöttének támogatása valósuljon meg. A Társaság művészeti szolgáltatások rendszere, mely együttműködésre épül, így az egyéni szolgáltatások esetén "ellenszolgáltatásokat" kap a MANK, azaz például, hogy egy lejárt műterem használati időszak után a művész zsűrizett műalkotásainak egy része a Társaság tulajdonában maradhat. Ilyen esetekben "mérhetőek" a közvetlen eredmények, más szolgáltatások esetében a művésztársadalom elégedettsége lehet egyfajta "mérőszám". 
Az eredményesség és az elvárt eredmények éppen ezért a minél szélesebb közönség elérésben és hatékonyságot tükröző pénzügyi mutatókban van.
A saját bevételt termelő eredmények természetesen a pénzügyi mutatókban, azaz a forgalomnövekedésben mérhetőek.
A Társaság célja, hogy az általa nyújtott szolgáltatások a magyar művésztársadalom minél szélesebb köréhez eljussanak. A MANK működési rendszere együttműködésre, és kölcsönösségre épülő, szolgáltatási és támogatási rendszert jelent.
A Társaság támogatási és szolgáltatási együttműködésre és kölcsönösségre épül, azaz a szervezet által nyújtott támogatások nem automatikusak, nem normatív jellegűek.
A Társaság szolgáltatásai folyamatosak, bizonyos esetekben pl. alkotóházaknál vannak jobban kihasznált időszakok, éppen ezért a szolgáltatások időbeli ütemezése az igények jelentkezésétől függ, de ez a tervezett működési rendszerrel, humánerővel és infrastruktúrával kiszolgálható.
A fő tevékenység ár-minőség viszonylata alapján a Társaság az országban egyedülálló módon képes a megkapott erőforrásokat, az Alapító Okiratban foglaltakkal összhangban, az üzleti tervében meghatározott célok elérése érdekében hatékonyan koncentrálni. A Társaságnak a magyar művésztársadalom legnagyobb megelégedésére, a tervezett fejlesztések, átalakítások megvalósításával, az árszínvonal közösségi elfogadottságát nem kockáztatva célja összegyűjteni azokat a külső forrásokat, amelyek segítségével tovább bővíthető és javítható a szolgáltatások kínálata és az igénybevételük portfóliója.
4. Cél szerinti juttatások kimutatása

779122/00001 azonosító számú TÁMOGATÁSI SZERZŐDÉS
Az NKA Igazgatósága döntése értelmében Társaságunk a 2016.01.25. napján aláírt támogatási szerződés alapján -„A Cseh Tamás Archívumban őrzött dokumentumok és iratanyag állományvédelmi digitalizálása, hozzáférhetővé tétele kutatóteremben és honlapon”-20 000 eFt támogatásban részesült.
Megvalósítás időtartama: 2015.12.01-2016.06.30.
Pénzügyi elszámolás: 2015.10.01-2016.08.14.
Elszámolási határidő: 2016.08.29.
779122/00002 azonosító számú TÁMOGATÁSI SZERZŐDÉS
Az Igazgatóság döntése alapján - a Cseh Tamás Program Ideiglenes Kollégium döntése végrehajtásaként - és Társaságunk a 2016.03.01. napján aláírt támogatási szerződés szerint -„A Cseh Tamás Archívum anyagainak rendszerezésére, bővítésére, gyűjtési, kutatási, feldolgozási, publikálási tevékenységre, szakmai rendezvények megvalósítására”-15 000 eFt támogatásban részesült.
Megvalósítás időtartama: 2016.01.01-2017.02.15.
Pénzügyi elszámolás: 2016.01.01-2017.04.02.
Elszámolási határidő: 2017.04.17.

779137/00001 azonosító számú TÁMOGATÁSI SZERZŐDÉS
Az NKA Igazgatóság döntése alapján - a Cseh Tamás Program Ideiglenes Kollégium döntése végrehajtásaként - és Társaságunk a 2016.03.01. napján aláírt támogatási szerződés szerint -„A magyar könnyűzene megismerését elősegítő kutatások, beszélgetések, ismeretterjesztő és népszerűsítő előadások megvalósítására” - 30 000 eFt támogatásban részesült.
Megvalósítás időtartama: 2016.01.01-2016.11.30.
Pénzügyi elszámolás: 2016.01.01-2017.01.14.
Elszámolási határidő: 2017.01.30.

105106/07147 azonosító számú TÁMOGATÁSI SZERZŐDÉS
Az NKA Igazgatóság alapján - a Képzőművészeti Kollégiuma döntése végrehajtásaként - és Társaságunk a 2016.08.18. napján aláírt támogatási szerződés szerint -„Egyéni és csoportos kortárs képzőművészeti kiállítások megrendezésére a MANK Galériában és a Hódmezővásárhelyi Művésztelemen” - 1 000 eFt támogatásban részesült.
Megvalósítás időtartama: 2016.06.30-2017.02.28.
Pénzügyi elszámolás: 2016.04.30-2017.04.14.
Elszámolási határidő: 2017.05.02.

60876/2015/PKF iktatószámú TÁMOGATÁSI SZERZŐDÉS
Az Emberi Erőforrások Minisztériuma egyedi döntése alapján pénzügyi támogatásban részesítette Társaságunkat a 50595-3/2015/PKF sz. határozatlan időre szóló közhasznú keretszerződésben foglalat feladatok ellátásához, valamint szakmai programjai támogatásához az előzetesen a 2016. évi üzleti terv alapján a részletes költségtervben meghatározottak, és a 2016.01.14. napján aláírt támogatási szerződés szerint. A támogatás összege 778.000 eFt. 
Támogatott tevékenység időtartama: 2016.01.01-2016.12.31.
Támogatás felhasználási ideje: 2017.01.31.
Szakmai, pénzügyi elszámolás határideje: 2017.03.31.
Támogatás elfogadása: 2017.05.08.

59789/2015/PKF iktatószámú TÁMOGATÁSI SZERZŐDÉS
Az Emberi Erőforrások Minisztériuma egyedi döntése alapján pénzügyi támogatásban részesítette Társaságunkat a Cseh Tamás Archívum hasznosítására, működésének hosszú távú megalapozására a 2016.01.22. napján aláírt támogatási szerződés szerint. A támogatás összege 6.900 eFt. 
Támogatott tevékenység időtartama: 2015.12.01-2016.03.31.
Támogatás felhasználási ideje: 2016.03.31.
Szakmai, pénzügyi elszámolás határideje: 2016.05.31.
Támogatás elfogadása: 2016.06.28.

22756-2/2016/KULTIG iktatószámú TÁMOGATÁSI SZERZŐDÉS
Az Emberi Erőforrások Minisztériuma döntése értelmében pénzügyi támogatásban részesítette Társaságunkat a 2016. évi Kaszás Attila díjjal kapcsolatos operatív feladatok ellátásra a 2016.08.24. napján aláírt támogatási szerződés szerint. A támogatás összege 400 eFt. 
Támogatott tevékenység időtartama: 2016.02.24-2016.08.31.
Támogatás felhasználási ideje: 2016.09.15.
Szakmai, pénzügyi elszámolás határideje: 2016.10.30.
Támogatás elfogadása: 2017.03.29.

37049/2016/PKF iktatószámú TÁMOGATÁSI SZERZŐDÉS
Az Emberi Erőforrások Minisztériuma döntése értelmében pénzügyi támogatásban részesítette Társaságunkat a Zrínyi Miklós- Szigetvár 1566 emlékév megrendezésével kapcsolatos feladatok ellátásra a 2016.08.26. napján aláírt támogatási szerződés szerint. A támogatás összege 474.800 eFt. 
Támogatott tevékenység időtartama: 2016.02.01-2017.06.30.
Támogatás felhasználási ideje: 2017.07.31.
Szakmai, pénzügyi elszámolás határideje: 2017.08.29.

40394/2016/PKF iktatószámú TÁMOGATÁSI SZERZŐDÉS
Az Emberi Erőforrások Minisztériuma egyedi döntése alapján pénzügyi támogatásban részesítette Társaságunkat a Cseh Tamás Archívum hasznosítására, működésének hosszú távú megalapozására a 2016.09.29. napján aláírt támogatási szerződés szerint. A támogatás összege 64.000 eFt. 
Támogatott tevékenység időtartama: 2016.01.01-2016.12.31.
Támogatás felhasználási ideje: 2017.01.31
Szakmai, pénzügyi elszámolás határideje: 2017.02.28.
Támogatás elfogadása: 2017.04.13.
 
KKETTKK-56P-0533 iktatószámú TÁMOGATÁSI SZERZŐDÉS
A Támogató az 1956-os Emlékbizottság pályázati bíráló bizottságának döntése alapján Társaságunkat a 2016.10.28. napján aláírt támogatási szerződésben foglaltak alapján a „Jelek és jelképek ’56-ról” c. program költségeire 5.000 eFt támogatásban részesítette.
Támogatott tevékenység időtartama, felhasználása: 2016.08.30-2016.11.20.
Szakmai, pénzügyi elszámolás határideje: 2016.12.20.
Támogatás felhasználásának összege: 4.699.741,- Ft

5. Vezető tisztségviselőknek nyújtott juttatás

Tisztség (1000HUF) | Előző időszak | Tárgyidőszak
Ügyvezető | 9 949 | 12 443
Felügyelő Bizottság | 648 | 594
Összesen: | 10 597 | 13 037
6. Közhasznú jogállás megállapításához szükséges alapadatok

Alapadatok (1000HUF) | Előző időszak | Tárgyidőszak
B. Éves összes bevétel | 2 432 353 | 1 313 967
ebből: | |
C. A személyi jövedelemadó meghatározott részének az adózó rendelkezése szerinti felhasználásáról szóló 1996. évi CXXVI. trv. alapján átutalt összeg | 0 | 0
D. Közszolgáltatási bevétel | 0 | 0
E. Normatív támogatás | 0 | 0
F. Az Európai Unió strukturális alapjaiból, illetve a Kohéziós Alapból nyújtott támogatás | 0 | 0
G. Korrigált árbevétel [B-(C+D+E+F)] | 2 432 353 | 1 313 967
H. Összes ráfordítás (kiadás) | 1 872 187 | 1 306 607
ebből: | |
I. Személyi jellegű kiadás | 419 567 | 605 852
J. Közhasznú tevékenység ráfordításai | 1 843 826 | 1 285 997
K. Tárgyévi eredmény | 556 969 | 7 315
L. A szervezet munkájában közreműködő közérdekű önkéntes tevékenységet végző személyek száma (a közérdekű önkéntes tevékenységről szóló 2005. évi LXXXVIII. trv.-nek megfelelően) (fő) | 0 | 0
7. Erőforrás ellátottság és Társadalmi támogatottság mutatói

| Mutató teljesítése |
| Igen | Nem | Értéke
Erőforrás-ellátottság mutatói | | |
Ectv. 32.par.(4) a) [(B1+B2)/2 > 1.000.000,-Ft] | X | | 1 868 702
(két évi bevétel átlaga) | | |
Ectv. 32.par.(4) b) [K1+K2 >= 0] | X | | 564 284
(két év egybeszámított adózott eredménye) | | |
Ectv. 32.par.(4) c) [(I1+I2-A1-A2)/(H1+H2) >= 0,25] | X | | 0,32
(személyi jellegű ráfordítások aránya) | | |
Társadalmi támogatottság mutatói | | |
Ectv. 32.par.(5) a) [(C1+C2)/(G1+G2) >= 0,02] | | X | 0,00
(szja 1% a korrigált árbevételhez) | | |
Ectv. 32.par.(5) b) [(J1+J2)/(H1+H2) >= 0,5] | X | | 0,99
(közhasznú ráfordítások aránya) | | |
Ectv. 32.par.(5) c) [(L1+L2)/2 >= 10 fő] | | X | 0,00
(közérdekű önkéntesek száma) | | |

8. Az üzleti évben végzett főbb tevékenységek és programok bemutatása

60876/2015/PKF iktatószámú TÁMOGATÁSI SZERZŐDÉS
Az Emberi Erőforrások Minisztériuma egyedi döntése alapján pénzügyi támogatásban részesítette Társaságunkat a 50595-3/2015/PKF sz. határozatlan időre szóló közhasznú keretszerződésben foglalat feladatok ellátásához, valamint szakmai programjai támogatásához az előzetesen a 2016. évi üzleti terv alapján a részletes költségtervben meghatározottak, és a 2016.01.14. napján aláírt támogatási szerződés szerint. A támogatás összege 778.000 eFt. 

A Társaság által folytatott tevékenység során az alkotóművészek számára biztosít megfelelő körülményeket alkotómunka végzéséhez műtermekben, alkotóházakban, továbbá kiállítások számára lehetőséget biztosít galériákban. A Társaság célja, hogy tevékenységével hozzájáruljon színvonalas alkotások létrehozásához a kortárs magyar művészet – így különösen a képzőművészet, az iparművészet, a fotóművészet, az irodalom és a zenei alkotóművészet – területén, ideértve az egyes művészeti ágakhoz kapcsolódó elméleti és kritikai alkotótevékenységet is, továbbá segítse a magyar művészeti alkotások belföldi és nemzetközi megismertetését, terjesztését és értékesítését az alapító vagyon működtetésével. A Társaság célja továbbá a magyar művészeti élet számára egyéb szolgáltatások nyújtása.
A Társaság a vizuális kultúra fejlesztése és az alkotói tevékenység támogatása érdekében a képzőművészeti, iparművészeti és fotóművészeti területen szakvéleményező, pályázatlebonyolító feladatokat teljesít, valamint kortárs művészeti dokumentációs és kutatói tevékenységet lát el. 
A Társaság 2012-ben felépítette a működési rendszerét, és elindította működését, ezzel biztosítva a Kormányhatározatban meghatározott folyamatos működést. 
A Társaság 2016-os évi legfőbb célja, hogy az elmúlt években felépített működési rendszerével továbbra is biztosítva legyen a folyamatos, hatékony működése. Továbbá, hogy az ingatlankezelési rendszerében racionalizálja a tulajdonában lévő ingatlan vagyont. Az alkotóházak felújításának, fejlesztésének célja, hogy minél szélesebb lehetőséget, színvonalasabb munka körülményeket teremtsen a szolgáltatásokat igénybe vevő művészek számára, maradandó alkotások létrehozására. 
A Társaság az Emberi Erőforrások Minisztériumának megbízásából szervezi, pénzügyileg bonyolítja, gondozza és dokumentálja a minisztérium fiatal alkotóművészek és művészettörténészek pályakezdését segítő ösztöndíjpályázatait, középdíjaihoz tartozó érmek és kisplasztikák tervezését és kivitelezését; kezeli a tárca által a közösségi célú képzőművészeti és iparművészeti alkotások létrehozásának támogatására biztosított keretet.
A MANK kommunikációs, PR, kiadói és marketing eszközei segítségével biztosította a Társaság ismertségét, programjai ismertségének növelését.
A kiállítás megnyitóinkról, programjainkról rendszeresen tudósított az MTI, a Karc FM, a Kossuth Rádió, a Magyar Idők, a Lánchíd Rádió, a Szentendrei Tv, a Civil Rádió. A Magyar Idők például interjút közölt Dan Reisinger izraeli tervezőgrafikussal, festő- és szobrászművésszel a szentendrei MANK Galériában rendezett kiállítása kapcsán, Konok Tamás festőművésszel az ugyanitt nyílt tárlata révén a Népszabadság publikált interjút, a Kossuth Rádió bemutatta a Szentendrei Régi Művésztelep múltját, jelenét és jövőjét is. Szakmai magazinok, neves heti- és napilapok adtak hírt 2016 folyamán a MANK tevékenységéről. 

Kiállítás megnyitóinkról, budapesti, vidéki és határon túli programjainkról folyamatosan tájékoztattuk a helyi sajtót, akik a rendezvényeket követően szöveges és képi anyagokkal tarkított sajtóanyagot kaptak meg. A MANK elsősorban a több száz újságírói elérhetőséget tartalmazó listáján keresztül tájékoztatta a sajtó képviselőit.
A MANK kommunikációs tevékenységét a Nemzeti Kommunikációs Hivatal működésével összhangban végezte, bejelentve, engedélyeztetve a kommunikációs tárgyú szerződéseket. 
A MANK gondozásában álló Kultúra.hu (www.kultura.hu) oldalon a magyar kulturális élet legjelentősebb művészeivel készültek interjúk, születtek tudósítások, portrék, beszámolók. A portál a színház, a film, a zene, az irodalom és a képzőművészet területén kiemelten foglalkozott és foglalkozik a Kultúráért Felelős Államtitkárság híreivel, bemutatva az ország sokszínű kulturális tevékenységét. 
A Kultúra.hu felület munkatársai részt vettek az Emberi Erőforrások Minisztériuma Kultúráért Felelős Államtitkársága rendezvényein, ahogy a budapesti, a tudósítók éppúgy a vidéki rendezvényeken is jelen voltak. Az elkészült anyagokat, különösen a képi anyagokat a Kultúráért Felelős Államtitkárság fel is használta felületein, többek között a www.kormany.hu oldalon. 

40394/2016/PKF iktatószámú TÁMOGATÁSI SZERZŐDÉS
Az Emberi Erőforrások Minisztériuma egyedi döntése alapján pénzügyi támogatásban részesítette Társaságunkat a Cseh Tamás Archívum hasznosítására, működésének hosszú távú megalapozására a 2016.09.29. napján aláírt támogatási szerződés szerint. A támogatás összege 64.000 eFt. 

Az Archívum összehasonlító kutatások elősegítése érdekében digitális másolatot gyűjt az eredeti művekről és iratokról, valamint teljes életdokumentációt, életútinterjúkat készít a kortársakkal. A dokumentumok, a művek és az élettörténetek metszéspontjában létrejövő interdiszciplináris kronológiát készít el.
A teljes életdokumentáció elkészítése van folyamatban Cseh Tamás életéről, emellett életinterjúk készítése, különös tekintettel azokra a személyiségekre, akik vele együtt ismerték, megélték a 60-as 70-es évek társadalmi jelenségeit. 
A HD minőségű életútinterjúk kiegészítése még folyamatosan szükséges, hiszen azok, akikkel még lehet ezekről az eseményekről beszélgetni, egyre idősödnek, így gyors feltáró munkára van szükség, utolsó ideje van a dokumentumok összegyűjtésének és az emlékezések rögzítésének. A művész kortársaival készülő képhang emlékezések értékes, hiteles forrásai lehetnek - elsősorban az új nemzedékek számára - hogy milyen volt a XX. század második felében élni, alkotni.
Az Archívum stratégiai feladata akadémiai igényű kritikai összkiadás előkészítése a dalok és az életmű teljességének birtokában, továbbá gondoskodni Cseh Tamás szellemi hagyatékának és szellemének folyamatos jelenlétéről a magyarság emlékezetében, ezért fontos, hogy a hagyaték, Cseh Tamás szellemisége minél több helyen, színvonalas események keretében megjelenjen itthon és a határon túli magyar területeken is.